cyanic-selkie/wikianc huggingface dataset:
Եկատերինա Սվանիձե
Կենսագրություն
Վրացի ազնվական Սեմիոն Սվանիձեյի և Սեպորա (Սապորա) Դվալի-Սվանիձեյի դուստրը։ Քույրերը՝ Մարիա (1888-1942) և Ալեքսանդրա, եղբայրները՝ Ալեքսանդր (Ալյոշա) (1886-1941) և Միխայիլ (Միխա)։ Ապրել է Թբիլիսիում (Ֆրեյլինսկի 3)։ Օրավարձով աշխատել է որպես դերձակ և լվացարարուհի։
Հայլե Սելասիե
Հայլե Սելասիե I (ኃይለ፡ ሥላሴ,, ) մինչև թագադրումը Թեֆերի Մաքոննեն , Եթովպիայի վերջին կայսրը (նոյեմբերի 2, 1930 - սեպտեմբերի 12, 1974), հանրահայտ Սողոմոնյանների դինաստիայի ժառանգորդը, ով իտալա-եթովպիական պատերազմի ժամանակ գլխավորել է պայքարն Իտալիայի զինված ուժերի դեմ։ 1963 թվականին Աֆրիկյան միության հիմնադիրներից մեկն է։ 1974 թվականին գահընկեց է արվել կոմունիստների կողմից։ Մահացել է 1975 թվականին․ ըստ ամենահայտնի վարկածի, նրան խեղդամահ է արել եթովպիացի զինվոր։ Ռաստաֆարականությունում համարվում է հարություն առած Քրիստոսը, Յահվեի մարմնավորումը՝ երկիր մոլորակի վրա։
Եկատերինա Սվանիձե
Կենսագրություն
Նրա եղբայրը Իոսիֆ Ստալինի հետ սովորել է Թիֆլիսյան հոգևոր ճեմարանում։
Հայլե Սելասիե
Վաղ Տարիներ
Եթովպայի ապագա կայսրը ծնվել է 1892 թվականի հուլիսի 23-ին Էջերսա Գորո գյուղում, այդ ժամանակ դեռ Աբիսինիայում Հարարի մարզի կառավարչի ընտանիքում, ով նաև Կայսր Մենելիկա Երկրորդի «աջ ձեռքն» էր։ Նա ազգությամբ եթովպացի էր, սակայն նրա մեջ կար նաև Օրմոների և Գուգարեների արյունը ։
Մաքոննեն ընտանիքում 11 երեխաներից Հայլեն 10-րդ երեխան էր։ Մորը նա չէր տեսել, քանի որ վերջինս մահացել էր 1894 թվականի խոլերայից ։ Եթովպական ավանդութի համաձայն, նա հանդիսանում է Սողոմոնի ժառանգորդը, ինչից էլ բխում է նրա տիտղոսը՝ «Հաղթանակած առյուծ Հրեաստանից, աստծո ընտրյալ, եթովպիայի արքայից արքա»։ Օծվելուց հետո ստացել է Հայլե Սեալսսիե անունը, սակայն մինչև գահ բարձրանալը կրել է Թեֆերի Մեկոնն անունը, քանի որ նրա հայրը Մելենելիկ Երկրորդ կայսրի զարմիկն էր, ապա նա չուներ որևէ հնարավորություն ստանալ կայսերական թագը։ Հայլեն ստացել է տնային, եկեղեցական և որոշ ժամանակ անց նաև դպրոցական կրթություն։ Նա ուսումնասիրել է ֆրանսերեն և ֆրանսիական գրականությունը ։ Մոտ երկու տարի նաև սովորել է կայսերական դպրոցում, որտեղ սովորում էին ազնավականները։ Հաջորդ տարիններին պատանի Թեֆերին ստացավ նոր գիտելիքներ՝ կարդալով գեղարվեստական և քննարական աշխատություններ, շփվելով մի շարք գիտնականների, նկարիչների, գրողների և քաղաքական գործիչների հետ ։
Նահանգապետություն
13 տարեկանում ապագա կայսրը ստացավ կառավարման առաջին փորձը։ Նա կառավարում էր քաղաքամերձ Հարա Մուլեթա փոքր շրջանը։ Այդ ժամանակ նա իր հոր կողմից արժանացավ ամենաբարձր տիտղոսներից մեկին՝ Դեջազմաչին ։ 1906 թվականին Մենելիք Երկրորդը Թեֆերիին նշանակեց Սելագա գավառի նահանգապետ, ապա 1909 թվականին նաև Սիդամո, իսկ արդեն 1911 թվականին նա դարձավ Հարար գավառի նահանգապետ։ Պատանի կառավարիչն իր կառավարության տակ գտնվող նոր նահանգ ուղարկեց իր փոխնահանգապետին, իսկ ինքն որոշ ժամանակ մնաց կայսրական արքունիքում, ինչը նրան հնարավորություն տվեց ավելի լավ ծանոթանալ Եթովպիայի քաղաքական կյանքին։ Եթովպիան այդ ժամանակ գտնվում էր քաղաքական ծանր իրավիճակում ։
Եկատերինա Սվանիձե
Կենսագրություն
Հարսանիքը տեղի է ունեցել 1906 թվականին Թիֆլիսի սուրբ Դավիթ տաճարում։ Նրա հարսնքահայրը եղել է Միխա Ցխակայան։
Հայլե Սելասիե
Նահանգապետություն
1913 թվականին Մենելիք Երկրորդի մահից հետո Եթովպիայի թագն անցավ նրա թոռան՝ Լիջ Իյասույին, որը դարձավ Իյասու Հինգերորդ կայսր։ Սկսզբում նրա և Թեֆերիի հարաբերությունները ջերմ էին, նախքան իր թագադրվելն Իյասուն անգամ Թեֆերիյին առաջարկեց իր հորեղբոր աղջիկ Մենեմ Ասֆայի ձեռքը, սակայն շուտով նրանց հարաբերություններն ավելի լարվեցին․ կայսրը և Թեֆերին չէին կարողանում համաձայնվել ներքաղաքական և արտաքին բոլոր խնդիրների շուրջ։ Այսպես, օրինակ, Իյասուն ցանկանում էր հարարի նահանգն անմիջական թագի կառավարության տակ մտցնել, իսկ Թեֆերին հակառակվում էր դրան։ Ամեն ինչ ավարտվեց նրանով, որ 1916 թվականին Թեֆերին զրկվեց Հարարիի կառավարչի պաշտոնից ։ Նա նշանակվեց Կաֆֆայի նահանգապետ, սակայն նա հրաժարվեց իր պաշտոնից ։
Գահապահություն
Ստալանով գահը, Լիջ Իյասուն սկսեց ցուցաբերել իր հակումը դեպի Իսլամ։ Իյասուն հայտարարեց, որ նա ոչ թե Սողոմոնի, այլ Մուհամմադի ժառանգորդն է, և սկսեց կրել չալմա ։ Իյասուն նաև չէր թաքցնում իր հակումը դեպի Կայսրական Գերմանիա։ Մի շարք ազնվականներ և նախարարներ սկսեցին անհանգստություն արտահայտել Կայսրի անհամազոր հայտարարությունների և իսլամի համակրման վերաբերյալ։
Օգտվելով դրանից, որ Իյասուն գտնվում էր Հարարում, ազնվականների մի մասը 1916 թվականի սեպտեմբերի 27-ին տապալեցին և վտարեցին կայսրին եկեղեցուց։ Գահ բարձրացվեց Մենելիք Երկրորդի աղջիկ Ույզերո Զաուդիտուն, իսկ Թեֆերին հռչակվեց գահապահ և գահաժառանգ՝ ստանալով ռաս տիտղոսը։ Իյասույի հայր Միքայելը, լսելով իր որդու գահնկեցության մասին լուրը, հավաքեց 8 հազարանոց ջոկատ և շարժվեց դեպի մայրաքաղաք ։ Կարևոր ճակատամարտում ռուս Միքայելի զորքը ոչնչացվեց, իսկ նա գերի ընկավ։ Լիջ Իյասուն փախավ դեպի անապատ։ Եթովպիական զորքը Թեֆերիի գլխավորությամբ հաղթանակած վերադարձավ դեպի մայրաքաղաք, իր հետևից քաշ տալով գերիներին։ Արդեն հաջորդ տարվա սկզբին բոլոր մուսուլման կայսրի կողմնակիցների ցույցերը կանգնեցվեցին։
Եկատերինա Սվանիձե
Կենսագրություն
Մահացել է տուբերկուլյոզից (ըստ այլ աղբյուրների՝ նրա մահվան պատճառն եղել էր որովայնային տիֆը), թողնելով ութամսական որդուն։ Թաղված է Թբիլիսիի Կուկիյան գերեզմանատանը։
Հայլե Սելասիե
Բարենորոգիչ գահապահ
Գահապահ դառնալով Թեֆերին սկսեց իրագործել փոփոխություններ ներքին քաղաքականության մեջ։ Նա դարձավ այսպես կոչված երիտասարդ եթովպիայի շարժման առաջնորդը։ Երիտեթովպիացիները՝ միանալով Թեֆերիի շուրջ, ցանկանում էին ստեղծել հզոր կենտրոնացված պետություն մեծ աստիճանի քաղաքա-տարածքային միասնությամբ, մեծ արտաքին կապերով և տեխնիկա-սոցիալական վերափոխումներով, որոնք հանդիսանում են պետության ինստիտուտների վերակառուցում ըստ եվրոպական ստանդարտի։ Նրանք սատարում էին ստրկության և ստրկավաճառության վերացումը, ցանկանում էին զարգացնել լուսավորականությունը և իրագործել այնպիսի արտադրական բարենորոգումներ, որոնք կհանգեցնեն տնտեսության զարգացմանը ։ Թեֆերին սկսեց ամբողջովին վերափոխել կառավարական և դատական համակարգերը, կրթությունը, ինչպես նաև ներդրեց ժամանակակից կոմունիկացիայի միջոցներ։ Իր ինքնակենսագրությունում նա գրել է․ Մենք ցանկանում էինք մեր սահմանափակ հնարավորություններով քայլ առ քայլ զարգացնել կառավարման համակարգը, ներդնելով պետությունում արևմտյան արժեհամակարգը, ինչը կբարձրացներ մեր պետության բնակչության կենսամակարդակը Արտաքին քաղաքականությունում Թեֆերին նույնպես ակտիվ էր։ Նա 1923 թվականին կարողացավ հասնել եթովպիայի մասնակցությանը ազգերի լիգային։ Ապագա կայսրը նաև կատարեց մի շարք կաևոր ճանապարհորդություններ․ նա 1923 թվականին անգլիական գեներալ-քաղաքապետի խնդրանքով այցելեց Ադենը, իսկ ապրիլից սեպտեմբեր ամիսներին նա այցելեց մի շարք արևմտյան երկրներ՝ Ֆրանսիա, Բելգիա, Շվեդիա, Իտալիա, և Շվեյցարիա։ Դրա առիթով նա գրել է ․"Ես հուսով էի, որ այցելությունը կբերի ինձ եռակի օգուտ։ Առաջինը՝ ես կտեսնեմ իմ աչքերով Եվրոպայի նվաճումները և Փարիզի, Լոնդոնի, Հռոմի, Բրյուսելի, Աթենքի և Կահիրեի տեսարժան վայրերը։ Երկրորդը՝ ես որոշեցի սկսել որոշ գործեր երկրի արդիականացման համար, և այդ այցելությունը ինձ հմտություն տվեց։"Վերադառնալով Եվրոպայից, Թեֆերին միանգամից սկսեց բանակի արդիականացումը։ Այդ գործի մեջ ներգրավվեցին մի շարք արտասահմանյան մասնագետներ, այդ թվում նաև բանակի վարժեցման հրահանգիչներ, կառավարման համակարգի արդիականացման մասնագետներ։ Բացի դրանից, 1920 թվականին Թեֆերիի ջանքերով Ադիս Աբեբայում բացվեց առաջին գրքի տպարանը, որը ստացավ «լույս և աշխարհ» անվանումը, և արդեն 1923 թվականից սկսեց արտադրել գրքեր և ամսագրեր ։ Դրանով Եթովպիայի պատմության մեջ առաջին անգամ սկսվեց գրքերի, ամսագրերի և թերթերի տպագրությունն Ամհարերեն։
1928 թվականի օգոստոսին նա կնքեց համաձայնագիր Իրալիայի հետ։
Եկատերինա Սվանիձե
Գրականություն
Կատեգորիա:Տուբերկուլոզից մահացածներ
Հայլե Սելասիե
Թեֆերին և հայերը
Կայսրը հայտնի է որպես մեծ հայասեր։
Թեֆերին 1924 թվականին այցելում է Երուսաղեմ։ Այստեղ նա տեղեկանում է կոտորածից փրկված 40 հայ որբերի մասին, ովքեր փողային նվագախումբ էին ստեղծել։ Ապագա Կայսրը, ոգևորված նրանց գործունեությամբ, որդեգրում է բոլոր 40 որբերին և նվագախմբի ղեկավար Գևորգ Նալբանդյանին, հրավիրում նրանց Եթովպիա և տեղ տալիս իր պալատում։ Արդյունքում նրանք ձևավորում են Եթովպիայի առաջին կայսերական նվագախումբը, որն անվանվում է «Քառասուն մանկունք», և որոնք գրում են Եթովպիայի կայսրության պաշտոնական օրհներգը։ Հայ որբերից կազմված այս նվագախումբը գործում է հաջողությամբ, արժանանում է կայսերական օժանդակության և կազմում է արքունի նվագախմբի կորիզը։
Դրա վերաբերյալ կայսրը գրում է․"Ձեր ցուցաբերած բացառիկ հավատարմությունը երկրի նկատմամբ խորապես հուզել է ինձ։ Ես հպարտ եմ, որ հայասեր եմ։ Դա մեր ընտանեկան մոտեցումն է. hայրս նույնպես հայասեր էր։ Ես ձեզ սիրում եմ ոչ միայն որպես այս երկրի քաղաքացիների, իմ ենթակաների, այլև` նրա համար, որ հայերը միշտ ջերմ են վերաբերվել Եթովպիային։ Այսօր դուք լիովին ցուցաբերում եք Ձեր ջերմությունը, ինչպես հարիր է միևնույն ժողովրդի զավակներին"
Կայսր
1930 թվականի նոյեմբերին Թեֆերին թագադրվում է որպես Եթովպիայի 225-րդ կայսր՝ Հայլե Սելասիե Առաջին անվանման տակ ։ Թագադրման արարողությանը ներկա էի եթովպիայի մեծամեծերը, կրոնավորականությունը և Բրիտանական Կայսրության բարձրաստիճան ներկայացուցիչները, ինչպես նաև Իտալական արքայազները և մի շարք երկրների պատվիրարկությունները։
Ներքին քաղաքականություն
Կայսրի բարեփոխական ծրագրերը թագադրումից հետո ձեռք բերեցին մի շարք փոփոխություններ։ Հայլեյի գործողությունները դարձան զգույշ և ավելի օգտակար։ Գլխավոր շեշտադրությունը դրվում էր միահեծանության (աբսոլյուտիզմի) պահպանման և միապետին ենթարկվող խոշոր հողատերետի իրավունքների պահպանման վրա։ Հայլե Սելասիեն նշել է ․"Ես համոզված եմ, որ որոշակի արևմտյան ինստիտուտներ, եթե ընդունվեն մեր պետության կողմից, կարող են մեզ դարձնել բավականաչափ ուժեղ, որպեսզի մենք կարողանանք ինքնուրույն հզորանալ։ Սակայն այդ նոր գաղափարները չպետք է կտրուկ իրագործվեն, առանց հապաղման․․․ Մենք պիտի զգույշ լինենք, որպեսզի չոչնչացնենք մեր Եթովպիան, այն միայն նոր է արթնանում Մենք պիտի գնանք միջին ճանապարհով արևմուտքի և եթովպիայի միջև։"1930 թվականին Հայլե Սելասիեն ստեղծեց սահմանադրական ժողով, որի նպատակը Եթովպիայի կայսրության սահմանադրության ստեղծումն էր։ Որպես հիմք վերցվեց Մեյձիի ճապոնական սահմանադրությունը ։ 1931 թվականին կայսրը հաստատեց սահմանադրությունը, որում հաստատվում էր նրա բացարձակ իշխանությունը։ Ըստ սահմանադրության 5-րդ հոդվածի՝ Իր կայսրական արյան, ինչպես նաև իր թագօծման համար կայսրը սուրբ է, և նրա արժանապատվությունն ու իշխանությունն անսասանելի են ։ Հաստատվեց երկպալատանի խորհրդարան, կազմված ծերակույտից և պատգամավորների պալատից։ Ծերակույտի անդամները նշանակում էր Կայսրն ազնվականներից, իսկ պատգամավորները ընտրվում էին ազնվականների և ավատատերների կողմից, այսինքն՝ Ծերակույտը գտնվում էր կայսրի, իսկ պատգամավորների պալատը ազնվականների ձեռքին։ Գերագույն օրենսդիր, գործադիր և դատական իշխանությունը գտնվում էր կայսրի ձեռքերում։ Այպիսով, բնակչությունը զրկված էր ցանկացած տիպի ժողովրդավարությունից։ Սահմանադրությունն իշխանությունը վստահում էր միայն Հայլե Սելասիեյի անմիջական ժառանգորդներին ։
Նույն ժամանակ շարունակվում էին ներքին վերափոխումները ։ Սահմանադրության ընդունումից երեք տարի անց կայսրը հաստատեց դպրոցների և համալսարանների, ճանապարհների և հիվանդանոցների կառուցման ծրագրերը ։ Հայլե Սելասիեն, ծախսելով միայն պետ․ բյուդժեյի երկու տոկոսը և կրթության հարկի փոքր մասը, արդեն մեկ տարում բացեց 20-ից ավելի դպրոց։ 1931 և 1935 թվականին ընդհունվեցին ստրուկների ազատման մի քանի օրենքներ ։ Հայլեն սկսեց նշանակել նախարարներ։ Նա կատարեց բարեփոխումներ ֆինանսական, հանրային անվտանգության, առողջապահության և կրթության ոլորտներում։ Կայսրը փորձում էր հավասարակշռություն պահպանել գաղութատերների հետ՝ Մեծ Բրիտանիայի, Ֆրանսիայի և Իտալիայի ։
Հայլե Սելասիեն վերջնականապես մտցրեց կայուն բանակ, չնայած որ այն ժամանակակից զենքերով ապահովելու համար Եթովպիայի ջանքերը հանդիպեցին հզոր տերությունների հակաճառմանը։ Եթովպիային արգելվեց գնել ծանր զենք։ Բանակը միայն զինված էր հրաձգային զենքերով ։
Իտալական հարձակում
1935 թվականի հոկտեմբերի երեքին՝ վաղ առավոտյան, իտալական բանակը առանց որևէ պատերազմի հայտարարության մուտք գործեց Եթովպիա։ Զորքերը Գնդապետ Էմիլիո լե Բոնոյի հրամանատարության տակ հավաքվեցին Էրիթրեայի տարածքում, ապա շարժվեցին դեպի Մարեբ գետը և սկսեցին դեպի Աքսում արշավը։ Նույն ժամանակ հարձակում գործեց հարավում Ռոդոլֆո դե Գրացիանիյի բանակը՝ Սոմալիայի տարածքից անցնելով դեպի Հորահե։ 10։00-ին կայսրը տվեց համատարած մոբիլիզացիայի մասին հրաման ։ Նա իրեն նշանակեց որպես երկրի գերագույն հրամանատար և նշանակեց կանոներ, որոնցով պիտի գործեր եթովպիական բանակը։ Նա իր զորավարներին անձնապես հրաման տվեց, թե ինչպես վարվել թշնամու ինքնաթիռի հարձակման դեպքում, որտեղ տեղակայել ռազմական վրանները, և ինչպես կործանել թշնամու ինքնաթիռները ։
Հարձակումից հետո սկսեցին տարածվել ասեկոսեներ, թե Իտալիան ցանկանում է վերադարձնել Իյասու հինգերորդին։ Որոշ ժամանակ անց տեղ հասան նորություններ, որ Իյասուն մահացել է։ Գոյություն ունեն մի քանի վարկածներ նրա մահվան մասին, սակայն ոչ մեկը չունի հաստատում։ Միևնույն ժամանակ Հայլեն վատ զինված և անպատրաստ զորքով դիմեց դեպի հյուսիսային ռազմաճակատ։ Պատերազմի ընթացքում իտալիացիները օգտագործում էին հրանետներ, պայթող փամփուշտներ և քիմիական զենք, դրանց օգտագործելով նաև խաղաղ բնակչության և կայսրի անձնական բանակի դեմ։ Հայլե Սելասիեն դրա վերաբերյալ գրում է․ "Մենք հարձակվում էինք թշնամու գնդացիրի, նրա հրետանու վրա, մերկ ձեռքերով մենք վերցնում էինք թշնամու տանկերը, դիմանում էինք օդային հարձակումներին, սակայն ի դեմ քիմիական զենքի, որը ազդում էր մեր երեսի և ձեռքերի վրա, մենք ոչինչ չեինք կարողանում անել։"Նոյեմբերի 28-ին կայսրը լքեց Ադիս Աբեբան և տեղափոխվեց Դեսա, որտեղից էլ սկսեց կառավարել ռազմական գործողությունները։ 1936թ Մարտի 21-ին Հայլեն հասավ Քվորամ ,որտեղ նա հրամանատարություն ստանձնեց 40 հազարանոց արտակարգ բանակով։ Կայսրը որոշեց վերջնական հարձակում կատարել իտալացիների դեմ և շպռտել նրանց աֆրիկայից։ Հետաքրքիր է այն հանգամանքը, որ կայսրն անձամբ գրել է․ "Ձեր հետ նիզակ և վահան մի՜ վերցրեք, ժամանակակից մարտում նրանք խանգարում են մեզ ։"Մայ-Չիո գավառում՝ Տիգրա գավառի հարավում, տեղի ունեցավ որոշիչ ճակատամարտը։ Կայսրի զորքը մարտի 31-ին հարձակում գործեց պաշտպանված զորքի վրա։ Կառավարելով ռազմական գործողությունները, Հայլեն չհասավ որևէ հաջողության։ Պյետրո Բադալոյի զորքերը անցան հակահարձակման, և եթովպիացիները ստիպված եղան ընկրկել, ինչը վեր ածվեց լայնամասշտաբ փախուստի ։ Լսելով կայսեր պարտության մասին, եթովպիական դավաճան բանակի մի մասը բարձրացրեց խռովություն, և միանալով Իտալացիների հետ վերջացրեց Եթովպիական բանակի ջախջախումը։ Իտալացիների ձեռքն ընկավ կայսեր անձնական մեքենան ու ռադիոկայանը։ Մի քանի օր անց կայր Հայլե Սելասիեն անդրադարձավ համաշխարհային տիրություններին ․"Մի՞թե աշխարի ժողովուրդները չեն հասկանում, որ պայքարելով մինչ վերջ, ես ոչ միայն կատարում եմ իմ սուրբ պարտականությունն իմ ազգի առջև, այլև պաշտպանում եմ համաշխարհային անվտանգության վերջին հենարանը։ Մի՞թե նրանք այնքան կույր են, որ չեն տեսնում, թե ինչպես եմ ես պատասխանատվություն կրում ամբողջ մարդկության առջև․․․ Եթե նրանք չհասնեն մեզ օգնության, ապա ես առանց ոչ մի համաղում կարող եմ պնդել, որ արևմուտքը մահանալու է․․․"Մայիսի 2-ի վաղ առավոտյան կայսրն իր ընտանիքի և պետական գործիչների հետ միասին նստեց գնացք մինչև Ջիբութի ։ Գահապահի և գլխավոր հրամանատարի դերում նա թողեց իր զարմիկ Ռաս Իմրույին։ Երեք օր անց Իտալացիները գրավեցին Եթովպիական մայրաքաղաքը։ Նույն օրը Մուսոլինին հայտարարեց, որ այսուհետև Եթովպիան հանդես է գալիս որպես Իտալիայի գաղութ։ Միևնույն ժամանակ երկրորդ գնացքը կայսրի ազգականների և պետ․ գործիչների հետ հասավ Ջիբութի։ Շուտով Նեգուսի հետևից եկավ անգլիական նավը, որի վրա Հայլե Սելասիեն հասավ Պաղեստին ։
Կայսրի փախուստի պատմությունն ունի տարբեր եզրակացություններ։ Կոմունիստական «Հաղթանակի օր» թերթը 1977 թվականին նրա փախուստը նկարագրում է որպես «կայսրի որոշումը լքել ռազմի դաշտը իր հարմարավետության և անվտանգության համար»։ Սակայն մյուս կողմից կայր Հայլե Սելասիե առաջինի մահը կամ ազատազրկությունը Իտալացիների կողմից, ով համարվում էր պետականության և անկախության նշանը և խորհրդանիշը, կարող էին ավելի վատ հետք թողել Եթովպիական ազատագրման շարժման վրա։ Պատահամար չէ, որ Իտալացիները տարածում էին կայսրի մահվան մասին սուտ լուրեր։
Արտաքսված կայսր
Եթովպիայի գրավումից հետո կայսրը ստեղծեց ժամանակավոր կառավարություն, որը ստանձնեց պարտիզանական զորքի կառավարումը ։ Լինելով արքասման մեջ, կայսրը հանդես եկավ Ժենևայում իր հանրահայտ խոսքերով․"Ես, Հայլե Սելասիե Առաջինն, Եթովպիայի կայսրը, այժմ կանգնած եմ այստեղ, պահանջելով արադարություն իմ մարդկանց համար և օգնություն, որը նրանց խոսք տրվեց 8 ամիս առաջ, երբ 50 պետություններ միաձայն հաստատեցին, որ եթովպիական ազգի դեմ կատարված վճռագործությունը պետք է դատապարտվի։ Չի եղել դեռ մի դեպք, երբ պետության գլուխ կանգնած մարդն անձամբ այստեղ կանգնի, սակայն չի եղել նաև այնպիսի դեպք, երբ մի ամբողջ ազգ ենթարկվի այսքան մեծ չարագործության հարձակվողի կողմից, նրան սատարողների կատարյալ անգործության դեպքում։ Չի եղել նաև այնպիսի դեպք, որ մեկը իր առջև դնի մի այլ ազգի վերացման նպատակը բացարձակ վայրագությունների մեթոդով, անտեսելով սուրբ պարտականությունները, որոնք ստացել են երկրի բոլոր պետությունները, և որոնք չեն օգտագործի խաղաղ ժողովրդի դեմ քիմիական նյութեր, որոնց շնչելը բերում է մահվան։ Ես ձեզ կոչ եմ անում սատարել հին եթովպիական ազգի անկախության համար պայքարը։ Այդ սուրբ նպատակի պատճառով, այստեղ է գտնվում եթովպիական կայսրության ամբողջ ներկայացչությունը։ Ես աղոթում եմ գթասիրտ աստծով որպեսզի նա թույլ չտա այլ ազգի հետ այսպիտի վայրագություններ, ինչպիսիք կատարվել են Եթովպիացինների դեմ, և որոնք ինձ ստիպել են այսօր գալ այստեղ։ Աստծո կայսրությունից դուրս գոյություն չունի մի պետություն, որը կարող է լինել ավելի բարձր, քան մյուսը։ Մի՞թե այս վայրագների դեմ պետությունները միայն կլռեն։ Այսօր մենք ենք զոհը, վաղը՝ դուք։ Աստված և պատմությունը կհիշեն ձեր որոշումը ։"1940 թվականի հուլիսի 12-ին մեծ բրիտանիան պաշտոնապես ճանաչեց Եթովպիական կայսրությունը որպես իր դաշնակից .։
Վերադարձ
1941 թվականի հունվարի տասնհինգին Կայսր Հայլե Սելասսիե Առաջինն ինքնաթիռով վերադարձավ Սուդան, որպեսզի ստանձնի իտալական բռնազավթիչների դեմ պայքարող զորքերի հրամանատարությունը։ 5 օր անց նրան ինքնաթիռով տեղափոխեցին Եթովպիա ։ Բրիտանական աջակցությամբ բանակ կառուցելով, կայսր Հայլե Սելասիեն շարժվեց զորքով դեպի Ադիս Աբեբա։ Լսելով կայսրի վերադարձի մասին, Եթովպիայի բնակչությունը սկսեց համազգային զինված ապստամբություն։ Հունվարի 18-ին Հայլե Սելասիեն անցավ իր 2 հազարանոց զորքով անցավ Եթովպա-սուդանական սահմանը` անցնելով Գոջամ նահանգ Օմդելայում ։ Նրա հետ նաև անցավ Ու. Փլաթը։ Իտալական զորքի հետ մի քանի բախումներից հետո, Բրիտանա-եթովպիական զորքը նահանջող իտալական զորքին դուրս շպռտեց ամբողջ Եթովպիայի հյուսիսից, և արդեն սկսեց գրոհել դեպի Ադիս Աբեբա։ Փետրվարի վերջին ազատագրելով նաև Իտալական սոմալիի զգալի մասը, գեներալ-լեյտենանտ Քաննենգհեմը մտավ եթովպիայի տարածք, և նույնպես շարժվեց դեպի Ադիս Աբեբա, որն և գրավվեցին ապրիլի վեցին ։
1947 թվականի փետրվարի 10-ի խաղաղության պայմանագիրը պաշտոնապես ավարտեց պատերազմը Իտալիայի հետ, չեղյալ հայտարարտեց 1944 թվականի Անգլո-Եթովպիական գործարքը։ Կայսրի իշխանությունը հաստատվեծ ամբողջ Եթովպիայի վրա, բացի Օգադենից, որը մնաց Բրիտանական հովհանավորության տակ մինչև 1948 թվականը [http://www.geogid.ru/countries/efiopiya/3092.html Страны мира — Эфиопия. История] </ref։
Կառավարման երկրորդ շրջան
Կայսրության անկախության վերականգնումից հետո Կայսրի կարևոր որոշումներից էր 1948 թվականի Ղպտի եկեղեցու հետ պայմանավորվածությունը, որը փոփոխեց հին ժամանակներից գործող եկեղեցու կառուցվածքը և պատմության մեջ առաջին անգամ թույլ տվեց ոչ թե ղպտիի, այլ Եթովպացուն դառնալ Եթովպական եկեղեցու կաթոցիկոս։ Բացի դրանից՝ նա ընդունեց նոր, ավելի բովանդակալից սահմանադրություն ։
1955 թվականի նոյեմբերին հաստատվեց Եթովպիայի կայսրության նոր սահմանադրությունը։ Այն իր մեջ էր նեռարում խորհրդարանի իրավունքների ընդարձակումը և բնակչության հասարակ քաղաքական իրավունքների ընդունումը՝ խոսքի, կուսակցությունների և ժողովների ազատության։ Նոր սահմանադրությունը բոլոր չափահաս մարդկանց տվեց ընտրության իրավունք՝ խորհրդարանի ցածր պալատում ներկայացուցիչներ ընտրելու համար։ Դառնալով միահեծնյալ միապետ՝ Հայլե Սելասիեն շարունակեց ամրապնդել ճնշման պետական ապարատը, ինչի միջոցով պահպանում էր իր բացարձակ իշխանություն։ Է․ Լյութերը, ով 50-ական թվականնեին ապրում էր Եթովպիայում, գրում էր ։ Այդքանով հանդերձ Կայսրն անգամ չփորձեց փոխել հողային քաղաքականությունը կամ արդիականացնել դրա դժվար, բազմաստիճան համակարգը։ Հայլե Սելասիեյի կառավարությունը ոչ մի զգալի բարեփոխումներ չարեց գյուղատնտեսության ոլորտում, ինչի պատճառով հասարակ գյուղացիների վիճակը մնում էր բավականին ծանր, և համարյա ամեն տարի կար սով ։ Օրինակ, 1958-1959 թվականների Թիգռեայում սովի պատճառով մահացավ մի քանի հազար մարդ ։ Եթովպիան դեռ մնում էր ավատատիրական երկիր, նրա մեջ առանձնացած գոյություն ուներ միայն փոքր արդիականացված արտադրական և կառավարման համակարգը, որն ամբողջովին կառավարվում էր Քրիստոնյանների կողմից։ Հայլե Սելասիեի կառավարման ոճը՝ հատկապես հետ-պատերազմյան ժամանակաշրջանում, կարելի է նկարագրել որպես լուսավորված դեսպոտիզմ։ 1960 թվականի դեկտեմբերին, երբ կայսրը գտնվում էր Բրազիլիայում, երկրում տեղի ունեցավ հեղաշրջում ։ Գլխավոր դավադիրներն էին Ղառմամե Նավայը և նրա եղբայր Մենգիստուն․ վերջինս գնդապետ էր, ով գլխավորում էր նաև կայսրի անձնական պաշտպանության գվարդիան։ Դավադիրներին միացավ անգամ 44-ամյա թագաժառանգ Ասֆա Ուոսենը։ Դավադիրների կազմակերպած խռովությունը տապալվեց, և նրանք փորձեցին փախչել։ Երբ նրանց շրջափակեցին, Ղառմամեն ինքնասպան եղավ, իսկ վիրավոր Մենգիստուին բուժեցին և հանդիսավոր կերպով կաղաղան հանեցին ։
Էրիթրեական պատերազմ
1950 թվականին ՄԱԿ-ը ընդունեց որոշում Եթովպիայի և նախկին Իտալական գաղութ Էրիթերայի դաշնության մեջ միավորելու մասին։ Որոշումը գործի մեջ դրվեց 1952 թվականին։ Էրիթրեայի բնակչության մեծամասնությունը կողմ էին պետության անկախությունը, սակայն Եթովպիական կառավարությունը անընդհատ փորձում էր տապալել այդ տրամադրվածությունները։ 1950-ական թվականներին ձևավորված Էրիթրեայի Ազատագրման Ճակատը 1961 թվականին սկսեց զինյալ պայքար անկախության համար։ Ի պատասխան դրա՝ Հայլե Սելասիենա 1962 թվականին զրկեց Էրիթրեային ինքնավարությունից, ցրեց նրա խորհրդարանը, տարածքում մտցրեց գրաքննություն և արգելեց այնտեղ կուսակցությունները ։
Էրրթերայի խռովությունն երկար տևեց։ 1960ժալամ թվականների վերջում ապստամբյալների դեմ դուրս եկան զգալի եթովպիական ուժեր, սակայն ԷԱՃ-ն չհանձնվեց և շարունակեց մայքարը։ Էրիթրեական խնդիրը անցավ Կայսրին, և վեջնականապես լուծվեց 1991 թվականին՝ ի օգուտ Էրիթրեայի ազատությանը։
Ապստամություն
Կայսրի դեմ բողոքը աճում էր տարեց տարի։ Երկրի ներքաղաքական իրավիճակը կտրուկ սրվեց 1974 թվականին՝ Ինֆլացիայի աճի, անգործության և սարսափելի սովի պատճառով, որն այդ թվականներին տարավ 200 հազար մարդու կյանք ։ Կառավարությունը ի վիճակի չեղավ կանխելու աղետը։ Մտածելով իր համբավի մասին, կառավարությունն արտաքին աշխարից ցանկացած ձևով փորցեց թաքցնել սովի փաստը՝ անգամ սոված մարդկանց թողնելով ճակատագրի առաջ։
Տարվա սկսզբին Ասմերեյում գտնվող զորքը խռովություն բարձրացրեց՝ պահանջելով բարձրացնել աշխատավարձը։ Շուտով նրանց միացան նաև այլ տեղամասերում գտնվող զորամասերը՝ պահանջելով կառավարության հրաժարական ։ Զորքին սատարեցին ուսանողներն ու աշխատողները։ Չցանկանալով սեփական ժողովրդի արյունը թափել, Հայլե Սելասիեն համաձայնվեց հրավիրել սահմանադրական արտակարգ ժողով, որը պետք է քննարկեր նրա իշխանության սահմանափակումը։ Մի քանի ամիս անց նա զրկվեց ցանկացած հնարավոր իշխանությունից, որն անցավ զինված խմբին։ Շուտով զինված ուժերը լուծարեցին քաղաքացիական իշխանությունը և ստեղծացին սեփական ռազմական իշխանություն։ Հուլիսին զինվորականները ստիպեցին կայսրին համաձայնել վարչապետի թեկնածության հետ և արդեն սեպտեմբերի 12-ին վերջնականապես տապալեցին կայսրին։ Նրան ձերբակալեցին իր ամրոցում, նստեցրին մեենա և տարան դեպի 4-րդ դիվիզիայի վաշտ։ Կալանավորելով Կայսրին և իր ընտանիքի անդամներին՝ զինվորականները մեղադրեցին Կայսրին նրանց հետ չհամագործակցելու և իշխանությունը «չարաշահելու և անձնական օգտի համար օգտագործելու» մեջ ։
Ինչպես գրում է պատմաբան և քաղաքագետ Ռաուլ Վալդես Վիվոն՝ Համողվածությունը իր հաղթանակի և ուժերի մեջ չէր լքում կայսրին անգամ ամենավատ իրադարձություններից հետո, 4-րդ դիվիզիայի վաշտում։ Հեղափոխության ականատեսների, ինչպես նաև Հայլե Սելասիեի անձնավորությունն ուսումնասիրողներին համաձայն Կայսրը հանգիստ լսեց բոլոր իր դեմ մեղադրանքները և պատճառները, և հետո հարցրեց․ «Մենգիթսու՞։ Նա այն մարդու բարեկա՞մը չէ, ով փորձում էր ինձ 1960 թվականին տապալել [...] Չեմ կարծում, որ նա կմնար բանակում։ Երբ ես վերադարնամ իմ պալատ, ես ինքս եմ ոչնչացնելու այդ անունը »:
Վախճան
Գահընկեցումից ոչ շատ անցած զինվորականները շուտով հայտարարեցին նախկին կայսրի «անսպասելի հիվանդության» մասին, և որ նա տեղափոխվել է հիվանդանոց։ Զինվորականները այդպես էլ ոչ մեկին, անգամ նախկին կայսրի անձնական բժիկշկներին թույլ չտվեցին մոտենալ նրան և չհայտարարեցին ախտորոշման մասին ,։
1975 թվականի օգոստոսի 28-ին հայտարարվեց, որ Հայլե Սելասիեն մահացել է։ Մահվան պատճառների մասին ոչ մի հայտարարություն չտարածվեց, միայն ասված էր, որ մեծահասակ կայսրին գտան մահացած իր իսկ ննջասենյակում, և որ մահվան պատճառը, հավանաբար, կապված է 2 ամիս առաջ կատարված շագանակագեղձի վիրահատումից հետո առաջացած բարդությունների հետ ։ Պաշտոնապես մահվան հանգամանքների հետաքննություն անց չկացվեց, ինչպես նաև չեն հրատարակվել հերձման արդյունքները ։ Վարկածի համաձայն՝ Մենգիթսույին հայտնեցին, որ որոշ շրջանակներ երկրի մեջ փորձում էին կատարել հակահեղափոխություն, և կոմունիստական կառավարիչը տվեց խեղդամահ անելու հրաման, իսկ նրա դիակը նետեցին գետը։ Կայսրի հետ նաև սպանվեցին մի շարք նախարարներ և պալատականներ ։ Մենգիսթուն անձամբ շարունակ ժխտում էր իր որևէ կապը կայսրի մահվան հետ։ Ըստ նրան, կայսրը արդեն 80 տարեկան էր և արդեն թույլ մարդ էր․ նրանց փորձում էին ամեն կերպ փրկել նրան, բայց չկարողացան։ 1995 թվականին նա նույնպես ժխտեց սպանության փաստը Իտալական լրագրողների հետ հարցազրույցում․ «դրա մեջ իմաստ չկար։ Նա մեծահասակ էր, հիվանդ էր և մենք նրան չէինք սիրում․ կարծում եմ, նա մահացել է բնական ճանապարհով» ' ։ Չինաստանի կոմունիստական հեղափոխական Մաո Ցզե Դունը գրել է․ "Կայսրի մոտ ամեին ինչ լավ էր ընդանում․ ինչու՞ ամեն ինչ հասավ սրան։ Ինչու՞ ամեն ինչ այսպես պիտի վերջանար ։"
Մահվան հանգամանքներ
Կոմունիստական վարչակարգի փլուզումից հետո (1991) կայսրի մահվան առեղծվածային հանգամանքների բացահայտման համար հետաքննություն սկսեցին նոր իշանությունները՝ համագործակցելով միապեական «Մո-Անբեսսա» կազմակերպության հետ ։
1992 թվականի փետրվարի 17-ին Հայլե Սելասիե առաջինի և 62 նրա համախոհների մնացորդները գտան կայսրական պալատի պճնասեղանի հատակի տակ։ 1992 թվականի մարտի է-ին Սուրբ Մարիայի եկեղեցում Ադիս Աբեբայում, որտեղ գտնվում է նաև Մենելիկ Երկրորդ կայսրի գերեզմանատունըref name="Eho.1992"/>, տեղի ունեցավ կայսր Հայլե Սելասիե առաջինի պաշտոնական թաղումը։ Նրա թաղմանը ներկա էին մի քանի հազար մարդ , այդ թվում նաև Եթովպական անձնավականության մեծ մասը՝ հագած պաշտոնական արքայական զգեստներ։ 1992 թվականի Հուլիսի 29-ին՝ կայսրի հարյուրամյակին, նրա մնացորդները պիտի տեղափոպվեին հատուկ սուրբ եռյակի եկեցի Ադիս Աբեբայում ։
Տարածվեց կայսրի մահվան մասին նոր վարկած։ Ըստ Մո-Անբեսայի հավաքած ցուցումներին ու տվյալներին՝ կայսրի սպանության որոշումը ընդունվեց կոմունիստական կուսակցության հատուկ նիստում, ինչից հետո կայսր Հայլե Սելասիե առաջինի անձնական բժիշկ Մենգիսթու Հայլե Մարամա Ենդալե Հելանը և անվտանգության խորհրդի յոթ անդամներ մտան կայսրի բժշկական պալատ և բարձով խեղտամահ արին, իսկ հետո կոմունիսների հրամանով թաղեցին նրա մնացորդները զուքարանի հատակի տակ։ Ըստ Մո-Անբեսի կառավարչի ՝"Այժմ շատ դժվար է գտնել ակատանեսների և նրանց, ով անձամբ ներկա է եղել նրա սպանությանը։ Սակայն մենք ունենք կոնկրետ փաստեր, ինչպես նաև մարդիկ, որոնք տեղյակ են եղել վճռագործության մասին․ իհարկե, իրավական տեսանկյունից դա որևէ բան չի ներկայացնում, սակայն մենք ունենք նավայլ այլ փաստեր, որոնք ապացուցում են, որ Հայլեյին սպանել են։"2000 թվականի նոյեմբերի 5-ին Հայլե Սելասիե առաջինին թաղեցին սուրբ եռյակի ամրոցում ։
Ռաստաֆարիականության սատարողները կարծում են, որ Հայլե Սելասիեն աստծո վերակենդանացումն է երկրի վրա, և նշում են նրա ծննդյան օրը որպես ամանոր։
Անձնական կյանք
Հայլե Սելասիեն համարվում էր ժամանակվա ամենահարուստ մարդկանցից մեկը, սակայն այն մասին, որ նա ունի միլիարդներ, սկսեց խոսվել միայն հեղափոխությունից հետո։ Սակայն խոսք անգամ չի կարող գնալ կայսրի մեծահարուստ լինելու մասին։ Կայսրը օգտագործում էր գործարաններից և տպագրական տներից եկող փողերը հասարակական կազամակերպությունների սատարման համար, ինչպես կույրերի և ծնողազուրկ երեխանների համար դպրոցները, մեծահասակների և կարիքավորների համար հիվանդանողներն էին, ինչպես նաև մարդկանց օգնելու համար։
Հայլեյի որդի Ասֆա Ուսենը համարվում է եթովպիայի արտաքսված կայսրը՝ Ամհա Սելասիե անվանման տակ։
Ծանոթագրություններ
Կատեգորիա:Time-ի վարկածով «Տարվա մարդ» ճանաչվածներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Եթովպիացի հակակոմունիստներ Կատեգորիա:Կապիչի շքանշանի ասպետներ Կատեգորիա:Վիկտորիանական թագավորական շղթայի ասպետներ Կատեգորիա:Բաղնիքի շքանշանի Մեծ Խաչի ասպետներ
Մուհամեդ Բեշիչ
Մուհամեդ Բեսիչ (բոսն.՝ Muhamed Bešić, ), բոսնիացի ֆուտբոլիստ, կիսապաշտպան։ Հանդես է գալիս անգլիական «Էվերթոն»-ի և Բոսնիա և Հերցեգովինայի հավաքականի կազմում։
«Համբուրգ»
Մուհամեդ Բեսիչը իր պրոֆեսիոնալ կարիերան սկսել է գերմանական «Համբուրգ»-ի երիտասարդական թիմում։ 2010 թվականի նոյեմբերի 4-ին նա երկարաձգել է իր պայմանագիրը մինչև 2013 թվականի հուլիսի 1-ին ։
Թիմի հիմնական կազմում նա իր նորամուտը նշել է 2010 թվականի նոյեմբերի 12-ին՝ Բունդեսլիգայի շրջանակներում կայացած «Բորուսիա Դորտմունդ»-ի դեմ խաղում ։ Նա փոխարինման է դուրս եկել 80-րդ րոպեին, իսկ հանդիպումը ավարտվել է 2-0 հաշվով։
Առաջին անգամ Բեսիչը անցկացրել է ամբողջական հանդիպում «Հանովեր 96»-ի դեմ խաղում ։
«Ֆերենցվարոս»
2012 թվականին Մուհամեդ Բեսիչը տեղափոխվել է հունգարական «Ֆերենցվարոս» ։ Նա առաջին մրցաշրջանում օգնել է թիմին դառնալ Հունգարիայի լիգայի գավաթի խաղարկության հաղթող ։
«Էվերթոն»
2014 թվականի հուլիսի 28-ին 4 միլիոն եվրոյի դիմաց Մուհամեդը տեղափոխվել է Պրեմիեր Լիգան ներկայացնող «Էվերթոն» ։ Նա թիմի հետ կնքել է 4 տարվա պայմանագիր։
Նա իր առաջին հանդիպումը թիմի կազմում անցկացրել է օգոստոսի 30-ին՝ մասնակցելով «Չելսի»-ի դեմ հանդիպմանը ։ Իր առաջին ամբողջական հանդիպումը Բեսիչը անցկացրել է սեպտեմբերի 27-ին՝ մասնակցելով «Լիվերպուլ»-ի դեմ հանդիպմանը ։
Միջազգային կարիերա
Առաջին անգամ Մուհամեդ Բեսիչը հավաքական հրավիրվել է 2010 թվականի նոյեմբերի 5-ին՝ Սլովակիայի հավաքականի դեմ հանդիպմանը մասնակցելու համար ։ Նա իր նորամուտը նշել է այդ խաղում։
Արտաքին հղումներ
Կատեգորիա:Համբուրգի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Բոսնիա և Հերցեգովինայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Բոսնիա և Հերցեգովինայի ֆուտբոլիստներ Կատեգորիա:Ֆերենցվարոշի ֆուտբոլիստներ Կատեգորիա:Գերմանացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Անգլիական ֆուտբոլի լիգայի խաղացողներ Կատեգորիա:Միդլսբրոյի ֆուտբոլիստներ Կատեգորիա:Շեֆիլդ Յունայթեդի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Երաժշտական գործիքների թանգարան (Բեռլին)
Բեռլինի երաժշտական գործիքների թանգարանը (Musikinstrumenten-Museum Berlin) գտնվում է Բեռլինի Կուլտուրֆորում մշակութային շենքերի համալիրում Թիերգարթենշթրասե փողոցում։ Թանգարանն ունի ավելի քանի 3500 երաժշտական գործիքներ` սկսած XVI դարից և համարվում է Գերմանիայի ամենաներկայացուցչական ու մեծ երաժշտական գործիքների հավաքածուներից մեկը։ Հավաքածուն ներառում է Պրուսիայի թագուհի Սոֆի Շառլոտային պատկանած կլավեսինը, ֆլեյտաներ Ֆրիդրիխ Մեծի հավաքածուից և Բենջամին Ֆրանկլինի ապակե հարմոնիկան ։
Պատմություն
Թանգարանը հիմնադրվել է 1888 թվականին Բեռլինի Երաժշտական Թագավորական Ակադեմիայում Ֆիլիպ Շփիթայի և Յոզեֆ Յոախիմի հավաքածուներով։ Դեկորատիվ արվեստի թանգարանի երեսունչորս գործիքներ դարձան թանգարանի հավաքածուի հիմքը։ 1890 թվականին թանգարանը հարյուրավոր ցուցանմուշներ ստացավ լայպցիգցի հրատարակիչ և երաժշտական գործակալ Փոլ դե Վիթի կողմից։ Աշխարհահռչակ «Բախի կլավեսինը» դրանցից մեկն է։ Ամենամեծ նվիրատվությունն արվել է 1892-1912 թվականներին առաջին տնօրեն եղած Օսկար Ֆլայշերի կողմից՝ Վիլհելմ Երկրորդի ֆինանսական աջակցությամբ։ 1902 թվականին Գենտի դատավոր Սեզար Սնյոքի անձնական հավաքածուից մոտ 1400 գործիքներ, ներառյալ Ռուքերսի 17֊րդ դարի կլավեսինը, ինչպես նաև, մի քանի սրինգներ Ժան Օտետերից ։ 1919-1933 թվականներին տնօրեն աշխատած Քուրտ Զաքսը հավաքածուների հանդեպ գիտական մոտեցում էր ցուցաբերում։ Նա ժամանակակից երաժշտական գործիքագիտության հիմնադիրներից է և երաժշտական գործիքների դասակարգման Հորնբոսթելի համակարգի համահեղինակը։ Թանգարանը բարձրացվում էր նոր միջազգային կարևորության մակարդակի և նրա կատալոգները ձևավորում էին այսօրվա հետազոտությունների հիմքը ։
Երբ 1933 թվականին նացիստները իշխանության եկան, Զաքսին ազատվեց իր աշխատանքից Նացիստական կուսակցության կողմից և ստիպված եղավ արտագաղթել իր հրեական ծագման պատճառով։ 1935 թվականին երաժշտական գործիքների թանգարանը Ակադեմիայից տեղափոխվեց Գերմանական երաժշտական ուսումնասիրությունների ազգային նոր ինստիտուտ, որը ղեկավարում էր Մաքս Զայֆերթը։ Նոր թանգարանն իր դռները բացեց 1936 թվականին և Երկրորդ աշխարհամարտի ժամանակ ուներ 4000 երաժշտական գործիք ։ Պատերազմի ժամանակ թանգարանն ու դրա հավաքածուն գրեթե ամբողջությամբ ավերվեցին։ 1943 թվականին մնացած ցուցանմուշները տեղափոխվեցին Բեռլինից` պաշտպանելու դրանք Դաշնակիցների ռմբակոծությունից։ Չնայած մեծ ապահովագրական միջոցառումներին` կորուստները շատ էին։ 1945 թվականի հունվարին թանգարանը փակվեց «Ռայխի գիտության, կրթության և հանրային կապերի նախարարի որոշմամբ»։ Պատերազմի ավարտին թանգարանի շենքն ավերված էր և առաջնային հավաքածուից միայն 700 գործիքներ էին պահպանվել ։ Պատերազմից անմիջապես հետո այն ամենը, ինչ մնացել էր թանգարանից, փոխանցվեց Արևմտյան Բեռլինի ղեկավարությանն ու 1949 թվականին այն ժամանակավորապես տեղափոխվեց Շառլոթենբուրգ պալատ։ Թանգարանը վերականգնելու համար մեծ ջանքեր գործադրվեցին։ 1950 թվականին, Յոհան Սեբաստիան Բախի մահվան 200-րդ տարելիցին, Ինստիտուտը Պալատի Կաղնու պատկերասրահում իր առաջին կամերային համերգը կազմակերպեց թանգարանի պատմական գործիքներով։ Ալֆրեդ Բեռները, ով թանգարանի տնօրենն է եղել մինչև 1975 թվականը, մեծ հաջողություն ունեցավ թանգարանի շենքը վերակառուցելու գործում։ 1984 թվականի սկսած թանգարանը տեղակայված է Կուլտուրֆորումում, Բեռլինի ֆիլհարմոնիկի հարևանությամբ` Քեմփերփլաց հրապարակում` Էդգար Վիշնյևսկու նախագծած շենքում։ Այսօր թանգարանում պահվում են ավելի քան 3200 գործիքներ, 800 ցուցանմուշներ ներկայացված են մշտական ցուցադրությամբ։ Այն գործիքները, որոնցով դեռևս կարելի է նվագել, պարբերաբար օգտագործվում են։ Այսօր Երաժշտական գործիքների թանգարանը Երաժշտության ուսումնասիրության ազգային ինստիտուտի մաս է կազմում։
Ծանոթագրություններ
Կատեգորիա:Բեռլինի թանգարաններ
Ռոբերտ Չալդինի
Կրթություն է ստացել Վիսկոնսինի և Հյուսիսային Կարոլինայի համալսարաններում։ Ասպիրանտուրան սովորել է Կոլումբիայի համալսարանում։ Ամբողջ հետազոտական կարիերայի ընթացքում աշխատել է Արիզոնայի համալսարանում։ Եղել է հրավիրված պրոֆեսոր և հետազատող Օհայո նահանգի համալսարանում, Սան Դիեգոյի Կալիֆոռնիայի համալսարանում, Սանտա Կրուսի Կալիֆոռնիայի համալսարանում, Հարավային Կալիֆոռնիայի համալսարանում, Ստենֆորդի համալսարանում։ 1996 թվականին Չալդինին եղել է սոցիալական հոգեբանության և անձի հոգեբանության հասարակության նախագահը։ Ստացել է տարբեր պարգևավճարներ սոցիալական հոգեբանության, սպառողի հոգեբանության, դասավանդման հոգեբանության ոլորտներում։ 2009 թվականին դադարեցրել է գիտական գործունեությունը։
Գործունեություն
Փորձարարական սոցիալական հոգեբան։ Ուսումնասիրել է մարդու վարքի համապատասխանության հոգեբանությունը, այսինքն, երբ տվյալ անձը փոխում է իր վարքը այլ մարդկանց խնդրանքին կամ ցուցումին համապատասխան։ Բացատրել է խնդրանքի և պահանջի ազդեցության մեխանիզմները, որը նա անվանել է «ազդեցության գործիքներ»։
Զբաղվել է մարդկանց միջանձնային փոխհարաբերությունների ազդեցության ուսումնասիրությամբ։ Դիտարկել է տարբեր դեպքեր սեփական պրակտիկայից և առաջարկել է ողջամիտ վերահսկողության մեթոդներ։
Իր հետազոտությունները հիմնվում են սեփական փորձի և սեփական վարքի պատճառների բացատրության վրա։ Օրինակներից մեկը, որի մասին նա պատմում է իր «Սոցիալական հոգեբանություն։ Հասկացիր ուրիշներին, որպեսզի հասկանաս քեզ» գրքում, դեպք է սկաուտի մասին։ Մի անգամ փողոցում տղա-սկաուտը Ռոբերտին առաջարկում է գնել որոշակի ելույթի տոմս 5 դոլար արժողությամբ։ Կատեգորիկ մերժումին տղան պատասխանում է. «Լավ, այդ դեպքում գնեք երկու շոկոլադե սալիկներ մեկ դոլարով»։ Չալդինին հաճույքով համաձայնեց, իսկ հետո մտածեց. «Ես չեմ սիրում շոկոլադ և սիրում եմ դոլարներ։ Ինչու՞ ես գնեցի շոկոլադը»։ Այս սկզբունքով բացատրվում է բարձր պահանջները, այնուհետև դրա մարումը։ Այդպիսի երևույթներին նա տալիս է տարբեր «կենսական» անվանումներ։ Օրինակ՝ «պարտքերը մարելու սկզբունք»-ը ֆիլմի ցուցադրության ժամանակ փորձարկողը դուրս է գալիս սրահից և վերադառնում է երկու շիշ կոլայով՝ մեկը իր համար և մյուսը հարևանի, ով դրա մասին չէր ասել նրան (կոլան տալիս է հարևանին անվճար)։ Ցուցադրությունից հետո նա հարևանին առաջարկում է գնել լոտոյի տոմս, և հարևանը ի նշան շնորհակալության գնում է նրա համար տոմսը, որը մի քանի անգամ թանկ էր կոլայից։ Այդ օրինակից նա դիտարկում է մարդկանց միմյանց վրա ազդեցության մեխանիզմները, դրա պատճառները և հետևանքները։
Դիտարկում է մեծ տեղեկատվության հոսքի խնդիրները և մարդու հոգեկանի առանձնահատկությունները, որոնք արձագանքում են որոշակի հիմնական արտահայտություններով։ Գրադարանում պատճենահանող ապարատի մոտ հերթ էր գոյացել։ Գալիս է փորձարկողը և խնդրում իրեն թողնել, որովհետև նա ուշանում է հանդիպումից։ Արդյունքը 97 % է լինում։ Հաջորդ անգամ փորձարկողը չի բացատրում իր ցանկությունը։ Արդյունքը՝ 50 %: Երրորդ անգամ փորձարկողը ասում է. «Թողեք մոտենամ պատճենահանման ապարատին, որովհետև պետք է կատարեմ մի քանի պատճենահանում»։ Արդյունքը՝ 97 %: Մարդիկ լսում են հիմնական արտահայտությունը՝ «որովհետև...», և այն արդեն չի վերահսկվում։ Շատ հաճախ նման մեթոդները օգտագործվում են վատ նպատակներով։
Ներազդման տեսություն
Չալդինիի ներազդման տեսությունը հիմնված է 6 սկզբունքների վրա՝ փոխադարձության, պարտավորության (մտադրությունների լրջության) և հետևողականության, սոցիալական նշանակության, իշխանության, համակրանքի, սղության։
Ներազդման 6 հիմնական սկզբունքները
Վերջերս, Չալդինին ավելացրել է նաև յոթերորդ սկզբունքը, որը նախկինում անտեսվել էր։ Նա յոթերորդ սկզբունքը անվանել է միասնության սկզբունք։ Այս սկզբունքը համընդհանուր ինքնության մասին է։ Որքան շատ ենք մենք բացահայտել մեզ ուրիշների կողքին, այնքան նրանք ավելի շատ են ազդել մեզ վրա ։
Արտաքին հղումներ
Կատեգորիա:Սոցիալական հոգեբանություն Կատեգորիա:Հոգեբաններ այբբենական կարգով Կատեգորիա:Ամերիկացի հոգեբաններ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի գրողներ Կատեգորիա:Ամերիկացի գիտնականներ
Հրաչյա Վարդանյան
Հրաչյա Սենեքերիմի Վարդանյան, հայ գրաֆիկ։
Կենսագրություն
1937 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1957 թվականից մասնակցել է ցուցահանդեսների։ Զբաղվել է մանկավարժությամբ։ Գործերից են՝ «ԽՍՀՄ ժողովուրդների բարեկամությունը», «40 տարի», «Իմ դուստրը», «Ոչ, այո», «Մաքուր երկնքի համար»։ Ձևավորել է ցուցահանդեսներ, աշխատել գրաֆիկայի բնագավառում ։
Կոնստանտին Սիմոնյան
Կոնստանտին Սեմյոնի Սիմոնյան (, Բուխարեստ), հայ օպերային երգիչ, բարիտոն։ ՀՀ վաստակավոր արտիստ (2003)։
Երգչուհի Մանիկ Գրիգորյանի ամուսինը։
Կենսագրություն
Կոնստանտին Սիմոնյանը ծնվել է Բուխարեստում։ 1948 թվականին ընտանիքով հայրենադարձել է, 1949 թվականին աքսորվել է Ալթայի երկրամաս։ 1958 թվականին Ամենայն Հայոց կաթողիկոս Վազգեն Վեհափառի շնորհիվ վերադարձել աքսորից։
Ջակոմո Մատեոտտիի կամուրջ
Ջակոմո Մատեոտտի, նախկին Պոնտե դել Լիտտորիո Ponte Giacomo Matteotti, կամուրջ Իտալիայի մայրաքաղաք Հռոմում։ Հատում է Տիբեր գետը։ Կապում է Առնալդո դա Բրեսչիա բուլվարը և Piazza delle Cinque Giornate հրապարակը Պրատի, Ֆլամինիո և Դելլա Վիտտորիա շրջաններում ։
Նկարագրություն
Կամուրջը նախագծել է Ավգուստո Անտոնելլին։ Այն ուներ Պոնտե դելլե Միլիզիե անունը։ Կառուցումը սկսվել է 1924 թվականին և ավարտվել է 1929 թվականին։ Բացումը տեղի է ունեցել 1929 թվականի ապրիլի 29-ին, որպես Լիտտորիո կամուրջ։
Երկրորդ համաշխարհային պատերազմից հետո կամուրջը նվիրվում է սոցիալիստ առաջնորդ Ջակոմո Մատեոտտին (Իտալիայի սոցիալիստական կուսակցություն), որն առևանգվել է կամրջի մոտակայքում։
Կամուրջն իրենից ներկայացնում է եռակամար կառույց, որի երկարությունը կազմում է 138,6 մետր։
Երթուղի
Կամրջի վրայով անցնում է 19 տրամվայը։ Հռոմի մետրոպոլիտենի A գծով Ջակոմո Մատեոտտիի կամուրջ կարելի է հասնել Ֆլամինիո և Լեպանտո կայարաններից։
Կոնստանտին Սիմոնյան
Կենսագրություն
1977-1985 թվականներին որպես մեներգիչ աշխատել է Կոնսերվատորիային կից օպերային ստուդիայում, 1985 թվականից Ալեքսանդր Սպենդիարյանի անվան օպերայի և բալետի պետական թատրոնի մեներգիչ է։ 1990 թվականից դասավանդում է Կոմիտասի անվան պետական կոնսերվատորիայում, 1995 թվականից՝ դոցենտ, պրոֆեսոր։
Արտաքին հղումներ
Կատեգորիա:Հայ երգիչներ Կատեգորիա:Բարիտոններ Կատեգորիա:1945 ծնունդներ Կատեգորիա:Օգոստոսի 30 ծնունդներ Կատեգորիա:Բուխարեստ քաղաքում ծնվածներ Կատեգորիա:ՀՀ վաստակավոր արտիստներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ օպերային երգիչներ Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Գրատիբու
Գրատիբու (Gratibus), համայնք Ֆրանսիայի Պիկարդիա մարզի Սոմ գավառում ։
Տնտեսություն
2010 թվականին ուներ 122 աշխատունակ (15-64 տարեկան) բնակիչ, որոնցից ակտիվ էին 89-ը, իսկ ոչ ակտիվները` 33։ Ակտիվության ցուցանիշը կազմում է 73,0 %։ 89 աշխատունակ մարդկանցից աշխատել է 81 անձ (44 տղամարդ և 37 կին)։ Գործազուրկ են եղել 8 անձ (3 տղամարդ և 5 կին)։ 33 անաշխատունակներից 15-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Պոցուոլո դել Ֆրիուլի
Պոցուոլո դել Ֆրիուլի (Pozzuolo del Friuli), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 6934 մարդ 2008 թվականի մարդահամարի տվյալների, բնակչության խտություն՝ 196 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 33050։ Հեռախոսային կոդ՝ 0432։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Հովհաննես Վարդանյան
Հովհաննես (Օննիկ) Տիգրանի Վարդանյան (1901, Թիֆլիս - մահվան մասին տվյալները բացակայում են), հայ գեղանկարիչ։
Կենսագրություն
1928 թվականին ավարտել է Թբիլիսիի գեղարվեստի ակադեմիան։ 1937 թվականից մասնակցել է ցուցահանդեսների։ Գլխավոր գործերից են՝ «Սուխումի ծովափին», «Հին Թիֆլիսը», «Կատերներ», «Ալազանի հովիտը», «Բորժոմի» ։
Տուրիա (գետ)
Տուրիա, գետ Իսպանիայում՝ Վալենսիայում, որը թափվում է Միջերկրական ծովը, երկարությունը 280 կմ է, ավազանի մակերեսը՝ 6393,6 կմ քառ․ ։
Էկոլոգիա
Տեղատարափ անձրևները մի քանի անգամ բարձրացրել են գետի ջրերի մակարդակը, որը 1957 թվականին ողողել է Վալենսիա պրովինցիան։ Դրանից հետո անցկացվել է ջրանցք, որը տարիներ շարունակ դարձել է քննարկման առարկա։
Գետը հայտնի է իր ջրհեղեղներով։ Ափերից դուրս եկած գետը ողողում է Վալենսիայի մեծ մասը՝ պատճառելով կյանքի և գույքի վնաս։ Ողողումները կանխելու համար նախագիծ է մշակվել, որի համաձայն, գետը բաժանվել է երկու մասի։ Ջրհեղեղների ժամանակ ջրերի մեծ մասը ուղղվում է դեպի հարավ։
Զբոսայգի
Հին գետի հունն այժմ կանաչ զբոսայգի է, որը հեծանվորդներին և հետիոտներին հնարավորություն է տալիս քաղաքի զգալի մասն անցնել առանց ճանապարհի օգտագործման։ Զբոսայգին, որ կոչվում է Տուրիայի այգի, ունի բազմաթիվ լճակներ, շատրվաններ, ծաղիկներ, ֆուտբոլի դաշտ, սրճարաններ։ Զբոսայգու արևելյան մասը հանդիսանում է Գուլիվերի զբոսայգին։
Արտաքին հղումներ
Կատեգորիա:Վալենսիայի գետեր Կատեգորիա:Կաստիլիա Լա-Մանշի գետեր Կատեգորիա:Արագոնի գետեր
Գրատպանշ
Գրատպանշ (Grattepanche), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 291 մարդ, բնակչության խտությունը` 45.26 մարդ/կմ²։ Բնակավայրը զբաղեցնում է 6.43 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 13 կմ հարավ։
Տնտեսություն
2010 թվականին ուներ 200 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 45։ Ակտիվության ցուցանիշը կազմում է 77,5 %։ 155 աշխատունակ մարդկանցից աշխատել է 144 անձ (72 տղամարդ և 72 կին)։ Գործազուրկ են եղել 11 անձ (7 տղամարդ և 4 կին)։ 45 անաշխատունակներից 17-ը եղել են աշակերտներ կամ ուսանողներ, 21-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ժորա Վարդանյան
Ժորա Սամսոնի Վարդանյան, հայ գեղանկարիչ։
Կենսագրություն
1949 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1957 թվականին՝ Երևանի գեղարվեստա-թատերական ինստիտուտը։ 1957 թվականից մասնակցել է ցուցահանդեսների։ Գործերից են՝ «Մանթաշ», «Արագածն առավոտյան», «Հայրենի երկիր», «Հայաստանի բոլշևիկների 1-ին համագումարը» ։
Ծանոթագրություններ
Կատեգորիա:Հայ նկարիչներ Կատեգորիա:1928 ծնունդներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ գեղանկարիչներ
Լագոսանտո
Լագոսանտո  (Lagosanto), քաղաք Իտալիայում, գտնվում է Էմիլիա Ռոմանիա մարզի Ֆերերա գավառում ։
Բնակչությունը՝ 4398 մարդ։ Բնակչության միջին խտությունը՝ 129 մարդ/կմ²։ Զբաղեցնում է 34 կմ² տարածք։ Փոստային ինդեքս՝ 44023։ Հեռախոսային կոդը՝ 0533։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Հակոբ Վարդանյան
Կենսագրություն
Ավարտել է Բեյրութի Ազգային և Թեքեյան վարժարանները, 1964 թվականին՝ Կիպրոսի Մելքոնյան դպրոցը։ Նկարչության դասեր է առել նկարչության ուսուցիչ Սեպուհ Աբգարյանից։ Գործերից է՝ «Երևանի ողբը» կտավը։ Ապրում, ստեղծագործում է Բեյրութում ։
Ծանոթագրություններ
Կատեգորիա:Հայ նկարիչներ Կատեգորիա:1944 ծնունդներ Կատեգորիա:Բեյրութ քաղաքում ծնվածներ Կատեգորիա:Հայ գեղանկարիչներ
Տարվա եղանակները (օրատորիա)
Տարվա եղանակները, օրատորիա, Իոզեֆ Հայդնի ամենահայտնի ստեղծագործություններից։ Հայդնի վոկալ արվեստում առավել կարևոր տեղ են գրավում նրա վերջին երկու մեծ օրատորիաները՝ «Աշխարհի արարումը» (1799) և «Տարվա եղանակները» (1801)։ «Տարվա եղանակները» օրատորիան գրված է աշխարհիկ տեքստով։ Լիբրետտոն նույնպես պատկանում է Բարոն Վան Սվիտենին և գրված է անգլիացի գրող Ջեյմս Թոմսոնի համանուն պոեմի հիման վրա։ Օրատորիան բաղկացած է չորս մասից, որոնք համապատասխանում են տարվա չորս եղանակներին՝ գարուն, ամառ, աշուն, ձմեռ։
Հերոսները
Ստեղծագործության հերոսներն են Սիմոնը (բաս), նրա դուստրը՝ Հաննան (սոպրանո), երիտասարդ գեղջուկ Լուկան (տենոր), որը սիրահարված է Հաննային, ինչպես նաև շինականները, երկրագործները և որսորդները։ Օրատորիայում պատկերված են գեղջկական կյանքը, դաշտային աշխատանքները, մարգագետինների ու անտառների գեղեցիկ բնանկարները, Լուկայի և Հաննայի փոխադարձ սերը, տարեց երկրագործ Սիմոնի ժողովրդական իմաստությունը։
Գաղափարը
Ստեղծագործության գաղափարը պարզ է և իմաստուն՝ մարդ կարող է գտնել կյանքի իմաստը աշխատանքում, որն իրեն բավականություն կպատճառի և կբերի երջանկություն։ Դրանից զատ՝ օրատորիան զուրկ չէ նաև ավելի խորը փիլիսոփայական իմաստից, որն արտահայտված է եզրափակիչ համարներում։ Ինչպես տարվա եղանակներն են հաջորդում միմյանց, այնպես էլ մարդկային կյանքում իրար են հաջորդում պատանեկությունը՝ գարունը, երիտասարդությունը՝ ամառը, հասունությունը՝ աշունը և ծերությունը՝ ձմեռը։ Հասնում է անխուսափելի վախճանը, բայց արժանավայել կյանքը երջանկություն է բերում մարդուն։
Նախերգանքը և առաջին մասը
Ստեղծագործության յուրաքանչյուր մասը սկսվում է ծրագրային վերնագիր ունեցող նվագախմբային նախանվագով։ Առաջին մասի (Գարուն) նախանվագը ունի «Նախանվագը պատկերում է անցում ձմռանից դեպի գարուն» նշումը։ Այն գրված է սոնատային ալեգրոյի ձևով (vivance) և սկսվում է հակիրճ քառատակտ վեհաշուք նախաբանով (largo)։ Նախանվագի երաժշտությանը հակադրվում է ամբողջ առաջին մասը, որն իրենից ներկայացնում է գարնան գովքը. բուքերն անցել են, օրերը՝ տաքացել, դաշտերում սկսվել են աշխատանքները։ Գարունը ողջունող երկրագործների խմբերգը աչքի է ընկնում պայծառ երաժշտությամբ, որը գրված է շուրջպարային երգի ոգով։ Վար անելով իր առույգ երգն է երգում Սիմոնը։ Արիայի մեղեդին կառուցված է գրեթե միայն ակորդային հնչյունների վրա և հիշեցնում է ավստրիական ժողովրդական երգերը։
Երկրորդ մասը
Օրատորիայի երկրորդ մասը (Ամառ) պատկերում է ամառվա օրը գյուղում՝ արշալույսից մինչև իրիկնամուտ։ Այն նվիրված է բնության զանազան երևույթների պատկերմանը։ Հետևաբար, այստեղ նմանաձայնությունը կարևոր դեր է խաղում։ Բայց դրա հետ մեկտեղ այստեղ գլխավոր գործող անձը մարդն է։ Հակիրճ նախաբանը պատկերում է մոտալուտ արևածագը։ Դանդաղ տեմպը, ծանր մեղեդու վերելքը, խրոմատիզմները պատկերում են գիշերվա` դեռևս չցրված աղջամուղջը։ Երկրորդ մասի կենտրոնական մեներգային համարներն են Լուկայի և Հաննայի արիաները։ Հաննայի արիայում արտահայտված են ուրախությունն ու հոգեկան անդորրը, որը պարգևում է ծաղկող բնությունը։ Այն բաղկացած է երեք հակադիր բաժիններից` ռեչիտատիվից, դանդաղ բաժնից և արագ, վիրտուոզային անցումներով լեցուն բաժնից։